Document ID: 32001R2557

Komisijas Regula (EK) Nr. 2557/2001
(2001. gada 28. decembris),
ar ko groza V pielikumu Padomes Regulai (EEK) Nr. 259/93 par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EEK) Nr. 259/93 (1993. gada 1. februāris) par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās [1], kurā jaunākie grozījumi izdarīti ar Komisijas Lēmumu 1999/816/EK [2], un jo īpaši tās 16. panta 1. punktu,
tā kā:
(1) Saskaņā ar Padomes Lēmumu 93/98/EEK [3] Kopiena no 1994. gada 7. februāra ir pievienojusies Bāzeles Konvencija par bīstamo atkritumu starptautisko pārvadājumu un to apglabāšanas kontroli.
(2) Saskaņā ar 1. panta 4. punktu Padomes Direktīvā 91/689/EEK (1991. gada 12. decembris) par bīstamajiem atkritumiem [4], kurā izdarīti grozījumi ar Direktīvu 94/31/EK [5], pieņemts bīstamo atkritumu saraksts, kurā izdarīti grozījumi, ņemot vērā dalībvalstu paziņojumus. Šā bīstamo atkritumu saraksta jaunākā versija iekļauta Komisijas Lēmumā 2000/532/EK [6], kurā jaunākie grozījumi izdarīti ar Padomes Lēmumu 2001/573/EK [7].
(3) Kopiena apstiprinājusi ESAO Padomes Lēmumu C(2001) 107 par Lēmuma C(92) 39/final pārskatīšanu jautājumos, kas saistīti ar reģenerācijai paredzēto atkritumu starptautiskajiem pārvadājumiem, jo īpaši tā pielikuma 4. papildinājuma II daļu, kurā uzskaitīti atkritumi, uz ko attiecas minētajā lēmumā paredzētā tā sauktā dzeltenā saraksta kontroles procedūra.
(4) ESAO Padomes Lēmums C(2001) 107, tostarp tā pielikuma 4. papildinājuma II daļa, uzliek saistības tikai dalībvalstīm un Kopienai, tām veicot vajadzīgās Kopienas procedūras [8]. Tāpēc jānodrošina, lai ESAO izdarītie grozījumi pielikuma 4. papildinājuma II daļā ar šo regulu tiktu transponēti Kopienas tiesību aktos no tās pašas dienas, kad Lēmumā 2000/532/EK paredzētie grozījumi, t.i., no 2002. gada 1. janvāra.
(5) Būtu jāgroza Padomes Regulas (EEK) Nr. 259/93 V pielikums, lai nodrošinātu, ka tā 2. un 3. daļā pilnīgi ņem vērā pašus jaunākos bīstamo atkritumu sarakstus, kas pieņemti saskaņā ar Direktīvas 91/689/EEK 1. panta 4. punktu un ko pieņēmusi ESAO Padome un apstiprinājusi Kopiena.
(6) Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Direktīvas 75/442/EEK 18. pantu,
IR PIEŅĒMUSI ŠO REGULU.
1. pants
Ar šīs regulas pielikumu aizstāj Regulas (EEK) Nr. 259/93 V pielikumu.
2. pants
Šī regula stājas spēkā 2002. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 28. decembrī

Labels: 3
20